
Ministru kabineta noteikumi Nr. 628
Rīgā 2025. gada 28. oktobrī (prot. Nr. 45 6. §)
Grozījumi Ministru kabineta 2011. gada 1. februāra noteikumos Nr. 109 "Kārtība, kādā atsavināma publiskas personas manta"
Izdoti saskaņā ar Publiskas personas mantas atsavināšanas likuma
4.panta 1.1 daļu, trešo un piekto daļu, 5.panta pirmo daļu,
6.panta pirmo daļu, 38.1 panta ceturto daļu un 47.pantu
· Izdarīt Ministru kabineta 2011. gada 1. februāra noteikumos Nr. 109 "Kārtība, kādā atsavināma publiskas personas manta" (Latvijas Vēstnesis, 2011, 25. nr.; 2013, 208., 250. nr.; 2016, 149. nr.; 2018, 73. nr.; 2019, 240. nr.; 2020, 26., 148. nr.; 2024, 120., 250. nr.) šādus grozījumus:
· 1. Izteikt 9.5. apakšpunktu šādā redakcijā:
· "9.5. atsavinātājam, kas ir Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjekts, atbilstoši minētā likuma prasībām nav iesniegti pārbaudei nepieciešamie dokumenti."
· 2. Papildināt ar 18.7. apakšpunktu šādā redakcijā:
· "18.7. valsts kustamo mantu – tehniskos līdzekļus, kas paredzēti sabiedriskās drošības un kārtības nodrošināšanai, – ja to nodod pašvaldībai Pašvaldību likuma 4. panta pirmās daļas 14. punktā noteiktās pašvaldības autonomās funkcijas izpildei;".
· 3. Papildināt ar 18.8. apakšpunktu šādā redakcijā:
· "18.8. Valsts ugunsdzēsības un glābšanas dienesta valdījumā esošo valsts kustamo mantu, kas paredzēta civilās aizsardzības un katastrofas pārvaldīšanas, ugunsdrošības un ugunsdzēsības pasākumu nodrošināšanai, ja to nodod pašvaldībai Pašvaldību likuma 4. panta pirmās daļas 18. punktā noteiktās pašvaldības autonomās funkcijas izpildei."

